Document ID: 32002R2138

Komission asetus (EY) N:o 2138/2002,
annettu 29 päivänä marraskuuta 2002,
viinien ja rypäleen puristemehujen kuvausta ja esittelyä koskevista yksityiskohtaisista säännöistä annetun asetuksen (ETY) N:o 3201/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 80 artiklan,
sekä katsoo seuraavaa:
(1) Viinien ja rypäleen puristemehujen kuvausta ja esittelyä koskevista yleisistä säännöistä 24 päivänä heinäkuuta 1989 annetussa neuvoston asetuksessa (ETY) N:o 2392/89(3), sellaisena kuin se on viimeksi muutettuna asetuksella (EY) N:o 1427/96(4), vahvistetaan yleiset säännöt viinien ja rypäleen puristemehujen kuvausta ja esittelyä varten. Yksityiskohtaiset säännöt viinien ja rypäleen puristemehujen kuvausta ja esittelyä varten vahvistetaan komission asetuksessa (ETY) N:o 3201/90(5), sellaisena kuin se on viimeksi muutettuna asetuksella (EY) N:o 885/2001(6).
(2) Asetus (ETY) N:o 2392/89 kumottiin 1 päivänä elokuuta 2000 neuvoston asetuksella (EY) N:o 1493/1999. Asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta 29 päivänä huhtikuuta 2002 annetun komission asetuksen (EY) N:o 753/2002(7) 47 artiklassa säädetään kuitenkin asetuksen (ETY) N:o 2392/89 soveltamisen jatkamisesta eräistä asetuksen (EY) N:o 1493/1999 säännöksistä poiketen 1 päivään elokuuta 2003 asti.
(3) Intia on esittänyt pyynnön, että Intiasta peräisin olevien viinien etiketteihin saisi merkitä yhdeksän asetuksen (ETY) N:o 3201/90 liitteessä IV olevaan luetteloon sisältyvää viiniköynnöslajikkeen nimeä. Argentiina on niin ikään pyytänyt, että Argentiinasta peräisin olevien viinien etiketteihin saisi merkitä asetuksen (ETY) N:o 3201/90 liitteessä IV olevaan luetteloon sisältyvän viiniköynnöslajikkeen nimen rinnakkaisilmaisun. Myös Jugoslavian liittotasavalta on esittänyt pyynnön, että kyseisestä maasta peräisin olevien viinien etiketteihin saisi merkitä kaksi asetuksen (ETY) N:o 3201/90 liitteessä IV olevaan luetteloon sisältyvää viiniköynnöslajikkeen nimeä.
(4) Mainitun asetuksen 12 artiklan 2 kohdan mukaisesti liitteessä IV on ehdottomasti mainittava niiden viiniköynnöslajikkeiden nimet ja näiden rinnakkaisilmaisut, joita voidaan käyttää tuontiviinin kuvauksessa. Asetuksen (ETY) N:o 2392/89 30 artiklan mukaisesti viiniköynnöslajikkeen nimi tai tarvittaessa rinnakkaisilmaisu voi olla sellaisten lajikkeiden nimien luettelossa, joiden viljely on sallittu kyseisen maan säännöksissä edellyttäen, että kyseinen nimi ei todennäköisesti aiheuta sekaannusta tma-laatuviinin, pöytäviinin tai muun tuontiviinin kuvaukseen käytetyn määritetyn alueen tai maantieteellisen yksikön nimen kanssa taikka toisen, geneettisesti erilaisen yhteisössä viljellyn lajikkeen nimen kanssa. Intian, Argentiinan ja Jugoslavian liittotasavallan toimittamien asiakirjojen tarkastelun jälkeen niiden pyyntöihin on perusteltua suostua sillä edellytyksellä, että kyseiset viinit saadaan kokonaisuudessaan ilmoitetuista lajikkeista.
(5) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3201/90 liite IV tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 2002.

Labels: 12
3
17